section_heading: Počeci, Moon in the Scorpio i In Abhorrence Dementia (1993. – 1997.)
paragraph_text: Sastav je 1993. godine osnovao Vidar "Daemon" Jensen te su, uz njega, postavu grupe izvorno činila dodatna tri člana: basist Erlend Hole, bubnjar Roger Jacobsen i gitarist Roy A. Sørlie. Limbonic Art na metal-archives.com Pristupljeno 12. rujna 2016. Ova se postava zbog glazbenih razlika ubrzo raspala te je Daemon postao jedini preostali član grupe. Daemon je nastavio rad sastava uz pomoć novopridošlog glazbenika Kristera "Morfeusa" Dreyera. Tijekom ove je postave Daemon bio glavni pjevač, ritam gitarist te pisac tekstova dok je Morfeus bio zadužen za prateće pjevanje, sviranje solo gitare te elektroniku.